stanford-oval/wikipedia huggingface dataset:
לורינדה צ'רי
קריירה > כלים מתמטיים > eqn

ב-1974 צ'רי ובריאן קרניהאן פיתחו את eqn (אנ'), כלי ושפה לכתיבת והדפסת נוסחאות מתמטיות. eqn היווה השראה ישירה ל-LaTeX, שבעשורים האחרונים הוא הכלי הסטנדרטי לכתיבת ביטויים מתמטיים במחשב. השפה של eqn התאפיינה בתחביר שדומה לדרך שבה קוראים בעל פה נוסחאות מתמטיות. לדוגמה, את הנוסחה 




∑

k
=
1


N



k

2




{\textstyle \sum _{k=1}^{N}k^{2}}

 כותבים ב-eqn כך: sum from { k = 1 } to N { k sup 2 }. ברוב המקרים, eqn יסיק אוטומטית את סידור הדפוס (למשל, שינוי גודל הגופן ומיקום הטקסט כאשר משתמשים בנוטציית הסכימה). eqn הוא למעשה קדם-מעבד שפולט פקודות סידור דפוס (למשל פקודות ל-troff (אנ'), תוכנת סידור דפוס פופולרית באקוסיסטם של Unix).
מקאלרוי תיאר את העבודה כ"יוצאת דופן", וציין שהרעיון של תחביר שדומה לדרך שבה קוראים בעל פה נוסחאות היה מקורי, "מפתיע ומאוד מוצלח".
קריירה > כלים מתמטיים > כלים מתמטיים נוספים

צ'רי תרמה גם ל-libplot, תוכנת Unix לויזואליזציה של גרפים. התוכנה היוותה השראה ל-plotutils (אנ'), חבילת GNU פופולרית.
חיים אישיים > תחביבים

צ'רי חובבת ספורט מוטורי. חברה בסניף ניו ג'רזי של מועדון מכוניות הספורט של אמריקה (אנ') החל מ-1967. כחלק מפעילותה במועדון, היא השתתפה במרוצים, החזיקה באחראיות ניהוליות וארגנה מרוצים.
בנוסף, צ'רי חובבת תצוגות כלבים. צ'רי הציגה כלבי דוברמן בתחרויות. צ'רי אף ביצעה ניתוח סטטיסטי על החלטות השופטים, כדי לבחון האם יש להם הטיות (למשל הטיות הנוגעות לצבע או גיל הכלבים). צ'רי סיפרה ש"אנשים היו מאוד מאוד עצבניים, אם מראים להם מה הסטטיסטיקה אומרת".
ביאורים

↑  פלט של Style:
readability grades:
(Kincaid) 12.3 (auto) 12.8 (Coleman-Liau) 11.8 (Flesch) 13.5 (46.3)

sentence info:
no. sent 335 no. wds 7419
av sent leng 22.1 av word leng 4.91
no. questions 0 no. imperatives 0
no. nonfunc wds 4362 58.8% av leng 6.38
short sent (<17) 35% (118) long sent (>32) 16% (55)
longest sent 82 wds at sent 174; shortest sent 1 wds at sent 117

sentence types:
simple 34% (114) complex 32% (108)
compound 12% (41) compound-complex 21% (72)

word usage:
verb types as % of total verbs
tobe 45% (373) aux 16% (133) inf 14% (114)
passives as % of non-inf verbs 20% (144)
types as % of total
prep 10.8% (804) conj 3.5% (262) adv 4.8% (354)
noun 26.7% (1983) adj 18.7% (1388) pron 5.3% (393)
nominalizations 2 % (155)

sentence beginnings:
subject opener: noun (63) pron (43) pos (0) adj (58) art (62) tot 67%
prep 12% (39) adv 9% (31)
verb 0% (1) sub_conj 6% (20) conj 1% (5)
expletives 4% (13)
↑  הגרסה הראשונה של התוכנה לא פותחה על ידם. מוריס וצ'רי עבדו על גרסאות יותר מאוחרות.
המכללה הבין-זרועית לפיקוד ולמטה

.
| --- | --- |

 פרטים
 מדינה:  ישראל ישראל
 שיוך:  צה"ל צה"ל
 בסיס האם:  מחנה דיין
 אירועים ותאריכים
 תקופת הפעילות:  1954–הווה (כ־71 שנים)
 פיקוד
 דרגת המפקד:    תת-אלוף
 מפקד נוכחי:  דן נוימן
המכללה הבין-זרועית לפיקוד ולמטה, המוכרת גם בקיצור המכללה לפּוּ"ם) נוסדה ב־31 במאי 1954 ונועדה להכשיר ולהסמיך קצינים בכירים בצה"ל. החל משנת 2017 מכשירה גם נגדים.
המכללה הבין-זרועית לפיקוד ולמטה היא מוסד הדרכה לקצונה הבכירה בצה"ל. המוסד משרת את שלוש זרועות הצבא – הים, האוויר והיבשה – ומתקבלים אליו קצינים מדרגת סגן ועד דרגת אלוף-משנה, ונגדים בכניסה לקבע מובהק ובכניסה למסלול בכיר.
היסטוריה

ב-31 במאי 1954 נפתחה המכללה לאחר הכנות שנמשכו כשנה. המפקד הראשון שייסד ועיצב את תוכניות הלימוד היה אהרן יריב.
ב-1969 שולבו לימודים אקדמאים במסגרת שיתוף פעולה עם אוניברסיטת תל אביב. כיום מתנהלים הלימודים בחסות אוניברסיטת חיפה. הקורס הארוך קוצר לתשעה חודשים.
ב-1989 הוחלט על שינוי מתכונתו של הקורס הארוך לזרוע היבשה ושמו שונה לברק. הקורס שעוצב על ידי בנימין עמידרור ואל"ם חנן שי בוסס על יסודות מקצועיים-עיוניים לקצינים מבצעיים ומוכר בחלקו לתואר ראשון.
ב-1 בספטמבר 1991 אוחדו הפו"ם והמכללה לביטחון לאומי ועברו לפיקודו של מפקד המכללות במחנה דיין אשר בגלילות.
בשנים 1994–1999 פעל קורס ארוך נוסף לקציני היבשה מחץ (מחשבה צבאית) ונועד לבעלי תואר אקדמאי.
בשנת 1995 בוטלה תוכנית ברק.
בשנת 1998 בוטלו קורסי המטה הקצרים לשלוש הזרועות והוחלט על קיום קורסים קצרים המשולבים לכל הזרועות יחדיו.
ב-2001 הוחלט לאחד את כל הקורסים הקצרים לקורס אחד בשם אפק וקורס ברק הפך לקורס חובה לצורך תפקיד מג"ד.
ב-2004 הוחלט להוסיף תחת המכללה גם קורס המכשיר מפקדי טייסות ויחידות מבצעיות בחיל האוויר שנקרא קורס רקיע. ב-2008 אחרי מלחמת לבנון השנייה הוחלט לאחד שתי הכשרות של רקיע וברק ביחד תחת קורס "משולב".
ב-2009 הוחלט להחליף שם ממשולב לכללי (פיקוד ומטה כללי) פו"ם כללי ובהמשך שונה השם לפו"ם אלון.
ב-2021 מוחלף השם "פו"ם אלון" לבית הספר למלחמה.
מפקדי פו"ם אלון/בית הספר למלחמה: אוהד נג'מה (2018-2019), דדו בר כליפא (2019-2022), זיו נמני (2022-2024), ישי רוזיליו (מ-2024).
היסטוריה > בית הספר לפיקוד לנגדים

בשנת 2017 נפתח בית הספר לפיקוד לנגדים (במקור בית הספר לנגדים), במסגרתו החלו בחודש אוקטובר שני קורסים שתפקידם הכשרת הנגד בציר הפיקודי: קורס כניסה לקבע מובהק (ארבעה שבועות) וקורס פיקוד ומטה לנגדים במינוי בכיר (שישה שבועות), המהווים תנאי לקידום לקבע מובהק (רב-סמל ראשון) או מינוי למסלול הבכיר. על בית הספר מפקד קצין בדרגת סגן-אלוף. עד ליולי 2019 פעלו בכל קורס שני צוותים ובסך הכל ארבעה צוותים בשני הקורסים. במהלך שנת הפעילות הראשונה הכשיר בית הספר למעלה מ-500 בוגרים בשני הקורסים. ביולי 2019 התעצם בית הספר ובכל קורס נוסף מפקד צוות, כך שבסך הכל פועלים בבית הספר שישה צוותים, שלושה בקורס פו"ם 'גדעון' ושלושה בקורס 'איתן'. מפקדו של כל צוות הוא רב-סרן או רב-נגד. מפקדי הצוותים הם עמיתים עליהם מפקד מפקד בית הספר. השונות (קצין/נגד) מצביעה על כך שפיקוד ניתן ללמוד גם מקצינים וגם מנגדים.
בבסיס הכשרת הנגדים בבית הספר נמצאת לבנת הפיקוד והמנהיגות השזורה לאורך תוכני ההכשרה כולה ובמסגרת זו מתקיימות סדנאות תפיסת תפקיד, פיקוד ומנהיגות. מעבר לכך נלמדים בבית הספר יסודות המקצוע הצבאי, לצד נתיב החינוך.
בשלהי שנת הפעילות הראשונה שונה שמה של המסגרת ונקבע כי תקרא: בית הספר לפיקוד לנגדים, כך ששם זה יבטא את עיקר תפקידו של בית הספר בהכשרת הנגדים בציר הפיקודי.
במהלך שנת 2019 נקבע כי שם קורס הכניסה לקבע יקרא "איתן" וקורס הכניסה למינוי הבכיר יקרא "פו"ם גדעון".
עד חודש פברואר 2020 הוסמכו בבית הספר כ-1,000 נגדים. בחודש ינואר 2021 כבר הוסמכו למעלה מ-1,300 נגדים בשני הקורסים. בחודש ינואר 2021 התחלף מפקד בית הספר לפיקוד לנגדים סא"ל אוהד נוימן ואת הפיקוד תפסה סא"ל שירן אשר[דרוש מקור].
ביקורת

בשנות ה-2000 התגברה הביקורת על תהליך הכשרת הקצינים בצה"ל באופן כללי ועל המכללה לפיקוד ולמטה בפרט, בעיקר לאחר הכישלון הפיקודי במלחמת לבנון השנייה ומסקנות ועדת וינוגרד. עיקר הביקורת היא על כך שצה"ל לא מעניק לקציניו הכשרה מקצועית מספקת וההשכלה הדרושה להם למילוי תפקידם ועל כך שההכשרה היא קצרה ולא מעמיקה. מערכת ההשכלה הצבאית ברוב צבאות העולם המערבי בנויה מכמה נדבכים. שהראשון בהם נמשך בדרך כלל שלוש או ארבע שנים, כך נוהג באקדמיה הצבאית של ארצות הברית (ווסט־פוינט), האקדמיה הצבאית המלכותית בסנדהרסט של הצבא הבריטי והאקדמיה הצבאית סן-סיר של הצבא הצרפתי. לעומת זאת, קורס קצינים בבית הספר לקצינים של צה"ל מקביל בתכניו ובאורכו לבתי הספר למש"קים בצבאות המערב.
כשהקצין בצה"ל מגיע למכללה לפיקוד ומטה הוא רוכש בפועל ידע שהיה אמור ללמוד באקדמיה הצבאית, וגם זאת באופן חלקי ומקוצר.
בין השאר עלתה ביקורת על הכשרת הקצינים בצה"ל:
ההיסטוריון וחוקר מלחמות ישראל אורי מילשטיין טען שצה"ל הוא צבא בעל תפיסת ביטחון אנטי-אינטלקטואלית, אשר בעצם כלל איננו צבא מקצועי אלא "מיליציה חמושה עם אמצעי לחימה מתקדמים".[דרושה הבהרה]
מבקר המדינה בדו"ח, המתמקד במערכת הביטחון, שפורסם בדצמבר 2006 קבע: "לא רק שחלק ניכר מסגל הפיקוד הבכיר בצה"ל, מדרגת סגן-אלוף ומעלה, אינו עובר את ההכשרות המחייבות, אלא שגם אלו שעוברים אותן לא רוכשים כלים מספקים לצורך תפקידם, בגלל ליקויים בהכשרות. מצב הזה יוצר מציאות שבה לקצונה הבכירה אין שפה מקצועית משותפת וברורה, שהיא הכרחית לניהול ולפיקוד על מסגרות גדולות בצה"ל, בשגרה ובחירום".
מסקנות ועדת וינוגרד חשפו "כשלים וליקויים רציניים באיכות ההיערכות, המוכנות, ההתנהלות והביצוע של החלטות בדרג הפיקודי העליון בצה"ל, בעיקר בכוחות היבשה".
עפר שלח בספרו המגש והכסף משנת 2003.[דרושה הבהרה]
אלוף יהודה פוקס, מפקד בה"ד 1 לשעבר, שקרא להאריך את קורס הקצינים לשנה.[דרושה הבהרה]
מפקדי המכללה

| 0 | 1 | 2 | 3 |
| --- | --- | --- | --- |
| שם | תקופת כהונה  | הערות |  |
| אהרן יריב | 1954–1956 | לימים ראש אמ"ן |  |
| יהודה פריהר | 1956–1960 |  |  |
| ישעיהו גביש | 1960–1961 | לימים אלוף פיקוד הדרום |  |
| אברהם טמיר | 1962–1965 | לימים ראש אגף התכנון |  |
| מוטה גור | 1965–1967 | לימים הרמטכ"ל ה-10 |  |
| מנחם אבירם | 1967–1969 |  |  |
| משה פלד | 1969–1972 | לימים מפקד גייסות השריון |  |
| קלמן מגן | 1972–1973 |  |  |
| מרדכי צפורי | 1973–1974 |  |  |
| יעקב עקנין | 1974–1977 |  |  |
| דב תמרי | 1977–1981 |  |  |
| עמרם מצנע | 1981–1983 | לימים ראש אגף התכנון וחבר הכנסת |  |
| אביגדור קהלני | 1983–1986 | לימים השר לביטחון הפנים |  |
| יהודה פלד | 1986–1988 |  |  |
| עוזי לבצור | 1988–1990 | לימים נציב קבילות החיילים |  |
| עמנואל הרט | 1990–1993 |  |  |
| יצחקי חן | 1993–1996 |  |  |
| יוסי רווה | 1996–1999 |  |  |
| משה צין | 1999–2001 |  |  |
| יעקב זיגדון | 2001–2004 |  |  |
| עמוס בן-אברהם | 2004–2006 |  |  |
| אבי אשכנזי | 2006–2009 |  |  |
| נעם תיבון | 2009–2011 | לימים מפקד הגיס הצפוני |  |
| הראל כנפו | 2011–2014 |  |  |
| הרצי הלוי | 2014 | לימים הרמטכ"ל ה-23 |  |
| רוני נומה | 2014–2015 | לימים מפקד פיקוד המרכז |  |
| אופק בוכריס | 2015–2016 |  |  |
| אודי בן-מוחה | 2016–2019 |  |  |
| רפי מילוא | 2019–2022 | לימים מפקד פיקוד העורף |  |
| יניב אלאלוף | 2022–2024 |  |  |
| אבי בלוט | 2024 | לימים מפקד פיקוד המרכז |  |
| דן נוימן | 2024 |  |  |
ראו גם

המכללה לביטחון לאומי (מב"ל)
הערות שוליים

↑  אורי מילשטיין, תסמונת הכשל המתמשך, באתר הארץ, 3 באפריל 2012
↑  אורי בר-יוסף, שעתם המביכה ביותר, באתר הארץ, 24 באפריל 2007
↑   תמיר ליבל, "פו"ם שמום" - מדוע רמתם של הקצינים הישראלים נמוכה, באתר הארץ, 3 בפברואר 2016
↑  ההיסטוריון הצבאי מילשטיין: מהם תחלואי צה"ל., באתר יוטיוב
↑  אורי מילשטיין, צבא אינו רק נשק מתקדם, באתר הארץ, 14 במאי 2012
אורי מילשטיין, נזקי השקר, באתר הארץ, 15 באוגוסט 2011
↑  עמוס הראל, דו"ח המבקר: רוב הקצונה הבכירה לא הוכשרה כנדרש, באתר הארץ, 4 בדצמבר 2006
"לקצונה הבכירה בצה"ל אין הכשרה מקצועית בניהול מערכי לחימה גדולים", באתר גלובס, 4 בדצמבר 2006
↑  יוסי קליין, צה"ל? לא מה שחשבתם, באתר הארץ, 17 בספטמבר 2003.
↑  אמיר בוחבוט‏, מפקד בה"ד 1 לשעבר: להאריך את קורס הקצינים לשנה, באתר וואלה, 15 באוקטובר 2012
| מוסדות להכשרה מתקדמת לקצינים בצה"ל |
| --- | --- | --- |
| זרוע היבשה | המכללה לפיקוד טקטי • המרכז להכשרת פיקוד קרבי • קורס מפקדי חטיבות • קורס מפקדי אוגדות |  |
| זרוע הים | בית הספר לפיקוד ימי |  |
| זרוע האוויר והחלל | בית הספר לפיקוד ומנהיגות |  |
| מוסדות בין זרועיים | המכללה הבין-זרועית לפיקוד ולמטה • המכללה לביטחון לאומי |  |
| --- | --- |
בקרת זהויות :  NLI: 987007257226805171  LCCN: n96090043  VIAF: 138542785   WorldCat (עם VIAF): 138542785 
טקס הסיום של מחזור ס"ו של הקורס לפיקוד ומטה כללי (פו"ם) על שם יגאל אלון לדרג המבצעי. מימין לשמאל בשורה הקדמית: רפי מילוא, אביב כוכבי, איתי וירוב ודדו בר כליפא.

מימין לשמאל בשורה השנייה: יואל סטריק, עמיקם נורקין, אורי גורדין, תמיר הימן וליאור כרמלי. מאי 2020
תג של פו"ם
על חבל דק (סרט, 2015)

| --- | --- |

 בימוי:  רוברט זמקיס 
 הופק בידי:  ג'ק רפקי, סטיב סטרקי, רוברט זמקיס 
 תסריט:  רוברט זמקיס, Christopher Browne 
 שחקנים ראשיים:  ג'וזף גורדון-לוויט (פיליפ פטי) Benedict Samuel מרק קמאצ'ו Marie Turgeon הארי סטנג'ופסקי Sergio Di Zio Vittorio Rossi Jason Deline Kwasi Songui Jean-Robert Bourdage César Domboy ג'יימס באדג' דייל בן קינגסלי Patricia Tulasne בן שוורץ סטיב ולנטיין שרלוט לה בון קלמנט סיבוני ג'ייסון בליקר 
 מוזיקה:  אלן סילבסטרי 
 צילום:  דאריוז וולסקי 
 מדינה:  ארצות הברית 
 חברת הפקה:  סרטי טריסטאר, סרטי סוני 
 חברה מפיצה:  InterCom, סרטי טריסטאר, נטפליקס 
 שיטת הפצה:  וידאו על פי דרישה 
 הקרנת בכורה:  30 בספטמבר 2015 
 משך הקרנה:  123 דק' 
 שפת הסרט:  אנגלית, צרפתית 
 סוגה:  סרט ביוגרפי, סרט דרמה, סרט פעולה 
 מקום התרחשות:  ניו יורק 
 הכנסות באתר מוג'ו:   clouds2015
 דף הסרט ב־IMDb
 
על חבל דק (באנגלית: The Walk) הוא סרט דרמה ביוגרפי אמריקאי משנת 2015 בבימויו של רוברט זמקיס, המבוסס על תסריט מאת זמקיס וכריסטופר בראון. הסרט מגולל את סיפורו של הלוליין הצרפתי פיליפ פטי, שב-7 באוגוסט 1974 הלך על חבל בין מגדלי התאומים בניו יורק. בתפקיד הראשי מככב ג'וזף גורדון-לוויט, לצד שחקנים נוספים כמו בן קינגסלי, שרלוט לה בון וג'יימס באדג' דייל. הסרט מציג את מסעו של פטי, מחלומו הנועז ועד לביצוע הפעלול המסוכן, תוך התמקדות בהכנות המורכבות ובאתגרים שעמדו בפניו.
הסרט זכה להכרה מיוחדת בזכות האפקטים הוויזואליים המרשימים שלו, והיה מועמד למספר פרסים בתחום זה. הוא זכה בפרס חברת מבקרי הקולנוע של סן דייגו ובפרס סטלייט על האפקטים החזותיים, וכן היה מועמד לפרסים מטעם פרסי מבקרי הקולנוע, חברת מבקרי הקולנוע של פלורידה, איגוד מבקרי הקולנוע של סנט לואיס, ואיגוד אנשי אפקטים חזותיים (VES) במספר קטגוריות, כולל אפקטים תומכים, סביבת יצירה ופילמטוגרפיה וירטואלית.
על חבל דק הכניס 1.6 מיליון דולר, וסיים במקום ה-11 בקופות. במהלך סוף השבוע הראשון לאקרנים הרחב, שבוע לאחר מכן, הסרט הכניס 3.7 מיליון דולר, והגיע למקום השביעי.
בסך הכל הוא גרף 10.1 מיליון דולר בצפון אמריקה וסך הכל 61.2 מיליון דולר אל מול תקציב של 35 מיליון דולר.
עלילה

הסרט עוקב אחר פיליפ פטי, לוליין רחוב צרפתי עם תשוקה להליכה על חבל, שמחליט לבצע את הפעלול הנועז ביותר שלו: הליכה על חבל בין מגדלי התאומים בניו יורק. לאורך הסרט, מוצגים שלבי התכנון, הגיוס של צוות מסייע, ההתמודדות עם אתגרים לוגיסטיים ואישיים, והביצוע עצמו של ההליכה ההיסטורית, שהפכה לסמל של תעוזה ואומץ.
צוות השחקנים

ג'וזף גורדון-לוויט – פיליפ פטי, הלוליין הצרפתי הנועז.
שרלוט לה בון – אנני, חברתו ושותפתו לדרך של פטי.
קלמנט סיבוני – ז'אן-לואי, חבר בצוות המסייע.
ג'יימס באדג' דייל – ג'ף, צלם וחבר בצוות.
בנינגטון ג'יימס – פאפא רודי, מנטור ומדריך של פטי.
ביקורות

הסרט "על חבל דק" קיבל ביקורות מעורבות. באתר Rotten Tomatoes הוא זכה לציון של 83% המבוסס על 275 ביקורות, עם הקונצנזוס: "סרטו של רוברט זמקיס מציע חוויה ויזואלית מרהיבה, במיוחד בסצנות ההליכה על החבל, אך העלילה סובלת מקצב איטי בחלקה הראשון." באתר Metacritic הסרט קיבל ציון ממוצע של 70 מתוך 100, המבוסס על 41 ביקורות, המעיד על "ביקורות חיוביות בדרך כלל".
אורי קליין מהעיתון "הארץ" כתב: "הסרט 'על חבל דק' הוא קינה על מגדלי התאומים - בלי להזכיר את האסון", והוסיף כי "הסרט ממריא לגבהים בחלקו האחרון." דורון פישלר מאתר "וואלה" ציין: "העיבוד הווירטואוזי של רוברט זמקיס עושה לו עוול", בהתייחסו לסיפורו של פיליפ פטי.
הערות שוליים

↑  Anthony D'Alessandro (12 באוקטובר 2015). "'Martian' To Rank No. 1 In Second Weekend: Box Office". Deadline Hollywood. ארכיון מ-14 ביולי 2016. נבדק ב-24 בנובמבר 2015. {{cite web}}:  (עזרה)
↑   אורי קליין, הסרט "על חבל דק" הוא קינה על מגדלי התאומים - בלי להזכיר את האסון, באתר הארץ, 15 באוקטובר 2015
↑  דורון פישלר‏, עבירת הזיוף: "על חבל דק" מנפח ללא סיבה סיפור אמיתי מעניין, באתר וואלה, 11 באוקטובר 2015
עלי (יישוב)

| --- | --- |

מרכז עלי עם כביש הגישה, אוקטובר 2007
מדינה: ישראל ישראל
מחוז: יהודה ושומרון
מועצה אזורית: מטה בנימין
גובה ממוצע: ‎686 מטר
תאריך ייסוד: 1984
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף דצמבר 2024 (אומדן)
  - אוכלוסייה: 4,873 תושבים
    - מתוכם, תושבי ישראל: 4,859 תושבי ישראל
    - שינוי בגודל האוכלוסייה: ‎+2.7% בשנה
 מפת מיקום  מפה דינמית   (למפת דרום השומרון מוגדלת) עֵלִי(למפת דרום השומרון רגילה) עֵלִי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עֵלִי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עֵלִי32°04′22″N 35°16′01″E﻿ / ﻿32.0727501992266°N 35.2668243543487°E﻿ / 32.0727501992266; 35.2668243543487  heמפת היישובים של מועצה אזורית מטה בנימין באדום - עלי בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 4 מתוך 10

עֵלִי היא התנחלות ויישוב קהילתי בהרי בנימין השוכן סמוך לכביש 60 דרומית-מזרחית לאריאל. היישוב שייך לארגון יישובי אמנה ולמועצה אזורית מטה בנימין, שבה הוא היישוב הצפוני ביותר. היישוב פרוס על שטח גדול ומונה כ-9 שכונות.
עלי הוקם בשנת 1984 כיישוב מרכזי בגוש שילה. היישוב קרוי על שמו של עלי הכהן ששימש ככהן גדול במשכן שילה המזוהה באתר הסמוך ליישוב (תל שילה). היישוב מנוהל על ידי ועד מקומי.
גאוגרפיה

היישוב עלי נמצא בראש מספר גבעות וסביבן מספר כפרים פלסטינים. ממזרח ליישוב נמצא הכפר קריוּת, המזוהה עם עירו הקדומה של יהודה איש קריות. ממערב ליישוב נמצא הכפר לובן א-שרקייה, שנהוג לזהותו עם לבונה המקראית (שופטים, כ"א, י"ט).
סמוך לצד הדרומי של עלי נמצאים מעיין הגבורה ועין עוז – מעיינות אשר שופצו על ידי היישוב להנצחת בני הזוג ולנסקי, הראל בן נון ושלמה ליבמן, שנהרגו בפיגועים באזור. מצפון ליישוב מתחת לשכונת פלגי מים נמצא עין ברקית. אתר חפירות ארכאולוגי מתקופת בית שני נמצא במרכז "השכונה המערבית" ביישוב.
הקמת היישוב

ראשוני המתנחלים הגיעו לרכס ב-1982, עת ניטעה חורשה רחבה על הרכס. גרעין המתנחלים הראשוני הגיע למקום באלול תשמ"ד (1984) ומנה משפחות משילה, עפרה וכוכב השחר. בסוכות בשנת תשמ"ו נחגג אירוע הנחת אבן הפינה בשם "הזריחה בעלי". היישוב בראשיתו נקרא "גבעת הלבונה", אך לאחר מספר חודשים הוחלט לשנותו, בעקבות הדמיון ליישוב מעלה לבונה הסמוך. השם שנבחר, "עלי", הוא על שם עלי הכהן, אחרון הכהנים במשכן שילה.
אוכלוסייה

היישוב עלי הוקם כישוב עירוני/קהילתי וכמרכז ליישובי הסביבה. ביישוב מתגוררים כ-4,700 תושבים (נכון לשנת 2022), ביניהם עולים חדשים וישראלים ותיקים, זוגות צעירים, משפחות וקשישים. פועלים בו מספר בתי תוכנה ועסקים נוספים במרכז המסחרי.
חינוך

ביישוב שוכנים מוסדות בני דוד, בהם המכינה הקדם-צבאית הראשונה, ובראשם עומדים הרב אלי סדן והרב יגאל לוינשטיין. המכינה השפיעה רבות על אופיו של היישוב, ורבים מבוגריה קבעו את ביתם ביישוב. 46 מבוגרי המכינה נהרגו בשירותם בצה"ל ובפעולות איבה, בהם רועי קליין בעל עיטור העוז, עמנואל מורנו – סא"ל בסיירת מטכ"ל, אלירז פרץ והדר גולדין.
בשנת 2018 הוקמה ביישוב ישיבה תיכונית אזורית של רשת אמי"ת, ולאחר שנתיים הבעלות עברה לרשת בני עקיבא.
בעלי פועלים ארבעה בתי ספר יסודיים. שניים לבנים: בית ספר ממלכתי-דתי שש שנתי "מעין חיים" ותלמוד תורה שמונה-שנתי "הדר יוסף", ושניים לבנות: ממ"ד "כרמי חן" ובית ספר תורני "שירת חנה". ביישוב פועלות תנועת הנוער בני עקיבא ואריאל.
שירותי דת

בקיץ ה'תשס"ו (2006) התמנה הרב אברהם שילר מישיבת הגולן לרב היישוב ועבר להתגורר בו. בנוסף, פועלים רבני קהילות בשכונות ובבתי הכנסת השונים.
בשנת 2007 נחנך בית הכנסת המרכזי "משכן עלי" במרכז היישוב, ובו בית הכנסת האשכנזי ובית כנסת הספרדי "מעשה ניסים". ב"משכן עלי" מתקיימים שיעורי תורה קבועים ואירועים קהילתיים.
שכונות ביישוב

השטח הבנוי של היישוב משתרע על כ־2,000 דונמים ב-8 שכונות:
שכונת היובל: (מכונה גבעה ט') הוקמה בשנת 1998, שנת היובל למדינת ישראל, ומכאן שמה. על גבעה בגובה 854 מטר מעל פני הים. בשכונה התגוררו בשנת 2006 כ-45 משפחות. התשתיות בשכונה הוכשרו על ידי משרד השיכון וחלק מהבתים נבנו על ידי הסוכנות היהודית. תושבי השכונה הראשונים היו תלמידי הרב אלי סדן. בעקבות עתירת שלום עכשיו משנת 2005 שטענה לאי-חוקיותה של השכונה, תחילה בטענה שאין השכונה מוגדרת במסגרת תוכנית בינוי ערים, ואחר כך בטענה לאי-חוקיותם של חלק מהבתים בשכונה על פי תצלומים המוכיחים כי שטחים אלו היו מעובדים קודם עבודות הבנייה, ולכן קיימת אפשרות שיימצא מי שיוכל להוכיח את בעלותו עליהם, וייתכן שמדובר בערבים תושבי הכפר הסמוכים. על פי עתירות אלו הורה בג"ץ לשר הביטחון לבחון מחדש את אישורה של השכונה, או לחלופין להודיע על הוצאת צווי הריסה. במקביל התקיימה מערכה ציבורית להכשרת המבנים בעקבות נפילת שני קצינים תושבי השכונה, רס"ן רועי קליין ורס"ן אלירז פרץ. במאי 2011 הודיעה המדינה על כוונתה להכשיר את הבתים ולהשאיר שטח חלופי לצורך פיצוי אם יימצא טוען לבעלות על הקרקע (על פי הצעתו של דן מרגלית). רב השכונה הוא הרב אליעזר קשתיאל.
שכונת נוף הרים: (מכונה גבעה ה') הוקמה בערב שבת פנחס תשנ"ד (1994) על גבעה בגובה 800 מטר מעל פני הים והייתה לשכונה הראשונה ביהודה ושומרון שהוקמה מחוץ ל"גבולות הישוב". בשכונה מתגוררות כ-70 משפחות.
פלגי מים: הוקמה ב-2001 על גבעה בגובה 760 מטר מעל פני הים. בשכונה מתגוררות כ-40 משפחות של בעלי בתים עובדים, אברכים וסטודנטים. לכל הבתים בפלגי מים הוצאו צווי הריסה בין 2001 ל-2007 על ידי המנהל האזרחי. כמחציתם יושבים על אדמות פרטיות של פלסטינים שעובדו בעבר וכמחציתם במצב של "סקר" הדורש בדיקה לגבי בעלות האדמות. רב השכונה הוא הרב יהודה סדן (בנו של הרב אלי סדן).
נווה שוהם: שכונה המתפתחת מתחת לשכונת נוף הרים ועתידה להוות את מרכז היישוב. (צפי ל-600 משפחות). רב השכונה הוא הרב אסף קורמן.
נווה שיר: השכונה המערבית של היישוב והקרובה ביותר לכביש 60 מכל בתי היישוב, עקב גובהה הנמוך. רב השכונה הוא הרב רביד ניסים.
נאות אילן: השכונה המרכזית של היישוב בה נמצאים המרכז המסחרי ובתי הספר.
נאות חן: שכונה מערבית ומרכזית.
הקטורת: נמצאת בין שילה לעלי. הוקמה ב-2023 ומתגוררות בה כ-20 משפחות.
בעבר גבעת הרא"ה הייתה שכונה של היישוב אך התפצלה ממנו והפכה ליישוב עצמאי המתפתח ממול ליישוב.
אירועים ביטחוניים

ב-2 במרץ 2016 חדרו שני מחבלים לשכונת היובל, פצעו תושב וחוסלו בידי כיתת הכוננות של היישוב.
ב-20 ביוני 2023 שני מחבלים פלסטינים רצחו ארבעה אזרחים ישראלים במסעדה שבתחנת הדלק הצמודה לעלי, שניים מהם תושבי היישוב.
ב-29 בפברואר 2024, התרחש פיגוע נוסף באותו מקום בו נרצחו שני ישראלים.
במהלך מלחמת חרבות ברזל נפלו עשרה לוחמים מבני היישוב.
עיר תאומה

ארצות הברית גרייט נק, ניו יורק, ארצות הברית (מ־2022)
גלריית תמונות

מתחם בתי כנסת
מראה כללי של היישוב, 10/08
מבנה מגורים טיפוסי בלב היישוב, 10/08
אתר ארכאולוגי ביישוב
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  י' אליצור, שמות מקומות קדומים בארץ ישראל - השתמרותם וגלגוליהם, הוצאת יד יצחק בן-צבי והאקדמיה ללשון העברית, ירושלים, עמ' 50.
1 2  עלי... שלא ייגמר לעולם, כדי להגשים חלום, כרך 2, ירושלים: אולפנת עפרה, 2016, עמ' 553
↑  בדומה ללובאן א-שרקיה, ועל שם הפסוק במגילת שיר השירים, פרק ד', פסוק ו': אלך לי אל הר המור ואל גבעת הלבונה.
↑  גלעד לזכרם, באתר של מכינת בני דוד
↑  אבי אשכנזי, בעקבות בג"ץ: ייהרס ביתו של רס"ן קליין, באתר nrg‏, 14 ביולי 2009
↑  בג"ץ 9051/05 תנועת "שלום עכשיו" - ש.ע.ל. מפעלים חינוכיים נ' שר הביטחון ואחרים, ניתן ב־20 באוגוסט 2014
↑  בימין בירכו: הכשרת גבעת היובל - צעד נכון 
 ח"כים מהימין: להכשיר מאחזים שדייריהם נפלו 
 בני משה, ביקור הזדהות בשכונת "היובל", באתר ערוץ 7
↑  עמיחי אתאלי, המדינה תודיע לבג"ץ: בית אלירז פרץ יוכשר, באתר nrg‏, 1 במאי 2011
יהודה יפרח, בעלות? תלוי מי הקובע, באתר News1 מחלקה ראשונה, 6 במאי 2011
↑   אור קשתי, חיים לוינסון, רק בישראל: ראש היחידה לאכיפת בנייה לא חוקית גר בבית לא חוקי, באתר הארץ, 19 בינואר 2017
↑  תושבת עלי: "רועי הראל הציל את ילדי היישוב, הדם שלו על הקירות", באתר מעריב אונליין, 2 במרץ 2016
↑  "מועצה אזורית בנימין: סרן איתן שכנזי מעלי נפל בקרב בעזה", ערוץ 7, 6 בינואר 2025
↑   "בית השיטה" של המלחמה הנוכחית: היישוב והמכינה שאיבדו עשרות בנים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 10:40)
↑  ניצן קידר, ברית ערים תאומות לעלי ולגרייטניק בארה"ב, באתר ערוץ 7
| --- | --- |
בקרת זהויות :  NLI: 987007588163905171  GND: 139059-4  ISNI: 0000 0004 6032 0241  VIAF: 919145857872423020102   WorldCat (עם VIAF): 919145857872423020102
סת' מאיירס

| --- | --- |

 לידה:  28 בדצמבר 1973 (בן 51) אוונסטון, ארצות הברית 
 שם לידה:  Seth Adam Meyers 
 מדינה:  ארצות הברית ארצות הברית
 תקופת הפעילות:  מ-1995 
 מקום לימודים:  אוניברסיטת נורת'ווסטרן  Manchester High School West  בית הספר לתקשורת של אוניברסיטת נורת'ווסטרן 
 בן או בת זוג:  Alexi Ashe (1 בספטמבר 2013–?) 
 פרופיל ב-IMDb
 
סת' אדם מאיירס (באנגלית: Seth Adam Meyers;‏ נולד ב-28 בדצמבר 1973) הוא קומיקאי, סופר, מפיק, מנחה טלוויזיה, ושחקן אמריקאי ממוצא יהודי. הוא מנחה תוכנית אירוח לילית בערוץ NBC בשם "לייט נייט עם סת' מאיירס" החל מ-2014, ולפני כן היה הכותב הראשי לתוכנית סאטרדיי נייט לייב, ואירח את מבזק החדשות הפארודי "Weekend Update".
ביוגרפיה

מאיירס נולד באוונסטון שבאילינוי שבארצות הברית למשפחה נוצרית בעיקרה, אם כי סבו מצד אביו היה יהודי. הוא גדל בבדפורד שבניו המפשיר. אמו היא מורה לצרפתית בבית ספר יסודי, ואביו עובד בתחום הפיננסים. אחיו הצעיר הוא השחקן ג'וש מאיירס(אנ') (רנדי מ"מופע שנות ה-70").
מאיירס סיים תיכון בבית ספר מנצ'סטר בניו המפשיר, ולאחר מכן למד באוניברסיטת נורת'ווסטרן, שם סיים תואר ראשון בתקשורת. במהלך לימודיו באוניברסיטה, הצטרף לקבוצת מערכונים ואלתורים.